রবি ঠাকুরের কথার সাথে তাল মিলিয়ে বলতে হয়- যদি তোর ডাক শুনে কেউ না আসে তবে একলা চলরে গতকাল শনিবার দিনব্যাপী রাজাপালংয়ের পূর্বাঞ্চল এলাকায় সাধারণ জনগণের সাথে গণসংযোগ ও মতবিনিময়কালে চেয়ারম্যান প্রার্থী জেলা ছাত্রলীগের সাবেক সিনিয়র সহ-সভাপতি ত্যাগী নেতা মুজিবুল হক আজাদের পেছনে এলাকার শত শত নারী-পুরুষ কাতার বন্দি হয়। হ্যামিলনের বাঁশিওয়ালার মত মুজিবুল হক আজাদ যখন পূবাঞ্চলের টাইপালং, ডেইলপাড়া, দরগাহবিল এলাকার প্রতিটি ঘরে ঘরে গিয়ে তার নির্বাচনী বার্তা নিয়ে  হাজির হয় সে মুহুর্তে ওই এলাকা জনসংগমে পরিণত হয়। চেয়ারম্যান প্রার্থী মুুজিবুল হক আজাদ বলেন, আমি অত্যান্ত গরীব ঘরের সন্তান। দীর্ঘ ২২ বছর ধরে নির্যাতিত, নিপীড়িত সাধারণ গরীব মানুষের অধিকার আদায়ের জন্য রাজপথে লড়াই সংগ্রাম করে ঠিকে আছি। এ সংগ্রাম করতে গিয়ে অনেকবার কারানির্যাতিত হয়েছি। আমি গরীবের প্রার্থী হয়ে যখন নির্বাচনের মাঠে নেমেছি এলাকার স্বার্থপর চৌধূরী মাতবররা ভীত শংকিত হয়ে পড়েছে। এমনকি যারা আমাকে দুবছর ধরে নির্বাচন করার জন্য উৎসাহ, পরামর্শ যোগিয়ে তাবলীগ জামায়াতে সম্পৃক্ত করেছে তারা রহস্যময় কারনে গা ডাকা  দিয়েছে। ইমাম সেজে সামনে থেকে আমাকে সিজদায় রেখে সে স্বার্থপররা পালিয়েছে। তাদের একটি ভয় আমি গরীবের ছেলে যদি গরীবের ভোটে চেয়ারম্যান নির্বাচিত হয়ে সমাজে নেতৃত্ব দিই তাহলে অনেকের বিচার, স্ট্যাম্প, দালালী ব্যবসা বন্দ হয়ে যাবে। তারা মনে করেছে ইমাম সেজে ভদ্র লোকেরা পালিয়ে গেলে আমি নির্বাচন থেকে সরে দাঁড়াব। তাদের ধারণাটাই ভূল। তারা হয়তো ভূলে গেছে বর্তমানে সাধারণ মানুষ সচেতন হয়েছে। চৌধূরী, মাতবর, সেট মাঝিদের হাতে ভোট নেই। ভোট সাধারণ গরীব মেহনতি মানুষের হাতে। প্রার্থী মুজিবুল হক আজাদ আরও বলেন, জেলা আওয়ামীলীগের কালো  কোটধারী সুবিধাভোগী জামায়াত সমর্থিত কুলংঙ্গার মোটা অংকের টাকায় বিক্রি হয়ে আমার দীর্ঘ ২২ বছরের ত্যাগ তিতিক্ষাকে অবজ্ঞা করে আমাকে বাদ দিয়ে অপরজনকে দলীয় প্রার্থী ঘোষনা করে। আমার প্রিয় নেতা বঙ্গবন্ধুর কালো কোটের পবিত্রতা নষ্ট করেছে জেলার সেই জনৈক বিতর্কিত সুবিধাভোগী নেতা। যার পরিবারের সদস্যরা স্বাধীনতা বিরোধী জামায়াত-শিবির সহ বিভিন্ন সংগঠনের সাথে জড়িত। তিনি আগামী ২ জুলাই তার পক্ষে এলাকার খেটে খাওয়া সাধারন মজলুম জনতা সঠিক রায় দিয়ে প্রমান করে দেবে বলে অভিমত ব্যক্ত করেন এবং সকল সংবাদকর্মীদের সঠিক ও বস্তুনিষ্ট সংবাদ  পরিবেশন করে তাকে সহযোগীতা করায় তাদের কাছে কৃতজ্ঞতা প্রকাশ করেন। তার হৃদয় বিদারক বাস্তব মূখী বক্তব্য শুনে উপস্থিত জনতা তার সাথে আবেগে আফ্লুত হয়ে কান্নায় ভেঙ্গে পড়ে। এ সময় তার সাথে ছিলেন, জেলা যুবলীগের যুগ্ন সম্পাদক মাহবুবুল আলম মাহবুব, উপজেলা যুবলীগের সভাপতি সুলতান মাহমুদ চৌধূরী, সাংবাদিক ফোরামের সাধারণ সম্পাদক গফুর মিয়া চৌধূরী, প্রথম আলোর উখিয়া প্রতিনিধি সাংবাদিক রতন কান্তি দে, জেলা বিএনপির সিনিয়র সহ-সভাপতির সুযোগ্য সন্তান শাহনেওয়াজ সিরাজী আপেল, জহিরুল ইসলাম, এস এম আজিজুল ইসলাম বাক্কা, কাজী সেলিম, আবু বক্কর  ছিদ্দিক প্রমূখ।